Urakng Samaria nang baik ati

Orang Samaria yang baik hati

Edisi Kedua

Ahe (Kanayatn)

Keagamaan

 Lakaꞌ koa ada sekoꞌ urakng guru agama Yahudi ia langsung badiri man bakata nyobaiaꞌ Yesus jakatanya, “Guru ampahe aku baya namu idup nang salamanya?”
  Jakata Yesus kaꞌ guru agama Yahudi koa, “Ahe nang taconteng kaꞌ parentah nang Tuhan Allah mareatn kaꞌ Musa? Ahe nang kitaꞌ malajariꞌ?”

Lukas 10:25-26

 Jakata guru agama Yahudi koa nyahutiꞌ Yesus, “Kasihiꞌ boh Tuhan Allahnyu man sigana atinyu man sigana tabiatnyu man sigana kakuatatnnyu man sigana pamikirannyu, man ugaꞌ kasihiꞌ boh sabayaatnnyu talino lea diriꞌnyu babaro.”

Lukas 10:27

Jakata Yesus nyahutiꞌ guru agama Yahudi koa tadi, “Ahe jakata kitaꞌ koa sidi batol, lekoa ugaꞌ kitaꞌ arus panjawat, biar kitaꞌ namu idup nang salamanya.”
 Tapi guru agama Yahudi nian mabanaraꞌ diriꞌnya ia batanyaꞌ agiꞌ kaꞌ Yesus, “Saeba sabayaatn ku talino koa?”

Lukas 10:28-29

Jakata Yesus nyahutiꞌ nya, “Adaꞌ sekoꞌ urakng mpat kaꞌ Yerusalem ampusaꞌ kaꞌ Yerikho. Kaꞌ tangah maraga urakng nian di parampok nyarang naappaꞌ haratanya. Bukeꞌ ihan ngarampok nya tapi ugaꞌ nya mangkong, baru nya ningalatn kaꞌ tanggah maraga urakng nian satangah mati. 

Lukas 10:30

 Inaꞌ lama lakaꞌ koa daꞌ ngalintas imam agama Yahudi. Nya neleꞌ urakng koa nang dah satangah mati di parampok nian tadi nanaꞌ nya bantoꞌ, nya ngalintas ihan bajalatn kaꞌ sabarang maraga. 

Lukas 10:31

Baru ngalintas agiꞌ urakng Lewi, nya neleꞌ, nanaꞌ ugaꞌ nya bantoꞌ, nya ngalintas ugaꞌ bajalatn nyabarang maraga. 

Lukas 10:32

Laka koa ngalintas agiꞌ urakng Samaria nang bajalatn ampusaꞌ kaꞌ soteꞌ tampat, nya neleꞌ urakng nang kanaꞌ rampok nian tadi daꞌ tasantuk atinya. 

Lukas 10:33

Ia nyamakiꞌ urakng koa, lalu marasehatn lukanya man aiꞌ anggur, nya more make minyak jaitun, udah koa nya ngikat lukanya. 

Lukas 10:34a

Baruꞌ nya naikatn kaꞌ atas keledainya, lakaꞌ koa nya ngincakng kaꞌ rumah panginapatn ngurusaꞌ nya. 

Lukas 10:34b

Ampaginya urakng Samaria koa mareatn duit dua dinar kaꞌ ampuꞌ panginapatn koa, jakata nya, ‘Kao urus boh urakng nian sampe ia baik, kadeꞌnya kurang duit nian naꞌe aku mulakng kaꞌ dian agiꞌ baru aku mayarnya’”.

Lukas 10:35

Udah koa jakata Yesus kaꞌ guru agama Yahudi koa, “Kadeꞌ manurut kitaꞌ saelah nang katalu urakng nian tadi nang jaji sabayaatn nya talino dari urakng nang kanaꞌ rampok koa?”

Lukas 10:36

Sahut guru agama Yahudi koa, “Urakng nang tasantuk atinya, nang mantoꞌ urakng nang kana rampok koa tadi.”
Jakata Yesus kaꞌ guru agama Yahudi nian tadi, “Kadeꞌ lea koa panjawatlah kaꞌ kaidupatnnyu nang mpakoa ugaꞌ.” 

Lukas 10:37

Urakng Samaria nang baik ati

Orang Samaria yang baik hati

Illustrated by:

Fred Adlao

Ahe (Kanayatn)

Kalimantan Barat, Indonesia

Copyright © 2004, Kartidaya

http://creativecommons.org/licenses/by-nc/4.0/
Anda tidak boleh menggunakan karya ini untuk keperluan komersial. Anda dapat menyesuaikan dan menambahkan ke karya ini. Anda harus menghargai hak cipta dan pengakuan untuk para penulis, ilustrator, dsb.

English Scriptures quoted are from the Good News Bible © 1994 published by the Bible Societies/Harper Collins Publishers Ltd UK, Good News Bible © American Bible Society 1966, 1971, 1976, 1992. Used with permission.